kardosdrur/scandi-wiki huggingface dataset:
Jonas Thorsen

Jonas Søndberg Thorsen (født 19. april 1990) er en dansk fodboldspiller, der spiller for Viborg ff.

Klubkarriere 
I 2008 var han til én uges prøvetræning hos den østrigske storklub Red Bull Salzburg, hvor den senere træner for Viborg FF Lars Søndergaard på daværende tidspunkt var talentchef.

Viborg FF 
Han skiftede fra AGF til Viborg FF den 31. august 2009, efter at han i en sæson havde været fast tilknyttet aarhusianernes hold i 2. division. Jonas Thorsens kontrakt med Viborg FF gælder til den 30. juni 2017.

Den 24. februar 2017 offentliggjorde Thorsen at han ikke ville forlænge sin kontrakt, da han ønskede at prøve et udenlandsophold.

AC Horsens 
Den 21. juni 2017 skiftede Thorsen til AC Horsens på en fri transfer.

Eintracht Braunschweig 
Thorsen skiftede i juni 2018 til Eintracht Braunschweig fra 3. Bundesliga, da den tyske klub indfriede kontraktens frikøbsklausul. Han spillede 14 kampe og scorede et mål i efteråret 2018, men han spillede til gengæld ikke et eneste minut i foråret 2019, da holdet uden Thorsen opnåede flere sejre. Det lykkedes således også med Eintracht Braunschweig at overleve i den 3. bedste tyske række med en 16. plads.

AC Horsens 
Den 9. juli 2019 skiftede Thorsen tilbage til AC Horsens.

Landsholdskarriere 
Thorsen har spillet 4 kampe for det danske U-19 landshold og 2 for U-20 landsholdet . I sin debut i den rød/hvide trøje scorede han sejrsmålet over Norge den 2. september 2008, efter at han var blevet indskiftet til starten af 2. halvleg.

Referencer

Eksterne henvisninger 

 
 Superligastatistik på danskfodbold.com

Fodboldspillere fra Danmark
Fodboldspillere fra Viborg FF
Fodboldspillere fra AGF
Fodboldspillere fra AC Horsens
Personer fra Aarhus
Studenter fra Viborg Katedralskole
IS

IS, I-S eller is har flere betydninger:

 Is – frossent vand, dvs. vand på fast form.
 Is (fødevare) – dessert (f.eks. flødeis eller sodavandsis).
 Fast form – væsker og luftarters faste form
 Islamisk Stat (forkortet IS) – en ikke-anerkendt stat og sunni-muslimsk gruppe i Syrien og Irak
 Ingeniør-Sammenslutningen (forkortet I-S) – en tidligere ingeniørforening
 Interessentskab (forkortet I/S) – en virksomhedsform
 Lexus IS − en stor mellemklassebil fra Lexus
 IS – et netværk og uddannelse for topledere og bestyrelsesmedlemmer (tidligere Institut for Selskabsledelse)
 IS (Infinite Stratos) − japansk novelleserie forfattet af Izuru Yumizuru
 Internationale Socialister − en trotskistisk organisation
Richard K. Guy

Richard Kenneth Guy (født 30. september 1916, død 9. marts 2020) var en britisk matematiker, som var professor emeritus ved afdelingen for matematik på University of Calgary.

Referencer 

Matematikere fra Storbritannien
Hundredårige
Langewahl

Langewahl er en by i landkreis Oder-Spree i den tyske delstat Brandenburg.

Kommuner i Brandenburg
Estación de Barcelona Sants

Barcelona Sants er Barcelonas hovedbanegård. Den trafikeres af RENFEs fjerntogsforbindelser til ind- og udland, herunder AVE, lokaltog (Rodalies Barcelona) samt en metrostation. Fra stationen er der togforbindelse til Barcelona El Prat-lufthavnen. I 2005 betjente banegården i alt 80 mio passagerer.

I 2012 åbner en ny stor banegård i Barcelona, Estación de Barcelona-Sagrera, som bl.a. skal danne udgangspunkt for AVE-forbindelser til Frankrig.

Barcelona Sants rummer også byens største terminal for fjernbusser.

Jernbanestationer i Spanien
Barcelona
Paul Jatta

Paul Jatta (født 21. februar 1991) er en fodboldspiller fra Gambia, der senest havde kontrakt med FC Fyn

Karriere

Brøndby IF 
Efter to prøvetræninger hos Brøndby IF valgte klubben den 18. marts 2009 at skrive en 4-årig kontrakt med spilleren..
Paul Jatta fik sin debut for Brøndby den 7. marts 2010 i 1-1-kampen mod SønderjyskE, hvor han efterfølgende blev kåret til man-of-the-match af Brøndby IF's hjemmeside. Den 31. januar 2012 ophævede Brøndby IF kontrakten med Jatta, da man i klubbens sportslige ledelse ikke mente at Jatta havde udsigt spilletid i klubben.

FC Fyn 
I september 2012 skrev Jatta kontrakt med den nyoprykkede 1. divisionsklub FC Fyn. Inden kontrakten blev indgået havde Jatta prøvetrænet 14 dage med den fynske klub, der anså gambianeren som en klar forstærkning til deres trup. Inden aftalen med FC Fyn kom i stand havde Jatta været til prøvetræning i FC Fredericia uden at tilspille sig en kontrakt. 

Da FC Fyn lukkede på grund af økonomiske vanskeligheder den 31. januar 2013 blev Jatta sammen med resten af spillertruppen fritstillet. Umiddelbart efter lukningen kom Jatta således til prøvetræning i den nordjyske klub FC Hjørring.

Eksterne henvisninger 
 Paul Jatta, all-time Superstats.dk
 Profilen af Paul Jatta Transfermarkt.dk

Referencer 

Fodboldspillere fra Gambia
Fodboldspillere fra Brøndby IF
Fodboldspillere fra FC Fyn
Landkreis Traunstein

Landkreis Traunstein ligger i den sydøstlige del af Regierungsbezirk Oberbayern i den tyske delstat  Bayern. Den er den næststørste Landkreis i delstaten og hører til Euregion Salzburg – Berchtesgadener Land – Traunstein.

Geografi 
Traunstein grænser mod nord til Landkreisene Mühldorf am Inn og Altötting, mod øst til  de østrigske delstater Oberösterreich og Salzburg samt den oberbayerske Landkreis Berchtesgadener Land, mod syd også til Bundesland Salzburg og  Tyrol  (også i Østrig), og mod vest ligger Landkreis Rosenheim.

I området ligger mod syd Chiemgauer Alperne og mod nord sø-, flod- og bakkelandskabet Chiemgau. Fra den sydligste kommune Reit im Winkl Engelsberg mod nord er der cirka 65 kilometer fra Seebruck ved  Chiemsee i vest til  Kirchanschöring i øst cirka 40 kilometer. Chiemsee hører, pånær øerne,  til Landkreisen. Det højeste punkt er bjerget  Sonntagshorn der er 1.961 moh. det laveste punkt er i Salzachdalen ved Tittmoning, hvor der er 370 moh. De største floder er Alz, der løber fra Chiemsee i den nordlige del og løber mod Inn, dens biflod fra højre Traun, der løber gennem området fra syd mod nord, samt Tiroler Achen, der løber i den sydvestlige del af området, til den løber ud i Chiemsee. Mod øst danner Salzach grænsen til Østrig.

Byer og kommuner 

Kreisen havde   indbyggere pr.    

Verwaltungsgemeinschafte
 Bergen(Kommunerne Bergen og Vachendorf)
 Marquartstein(Kommunerne Marquartstein og Staudach-Egerndach)
 Obing(Kommunerne Kienberg, Obing og Pittenhart)
 Waging a.See(Købstaden Waging a.See og kommunerne Taching a.See og Wonneberg)

Kommunefri områder (86,84 km²)
 Chiemsee (77,86 km²)
 Waginger See (8,98 km²)

Eksterne henvisninger 

 Turistside for Region Chiemgau
Smeltevandsflod

En smeltevandsflod er en flod, som bruger vand fra smeltende gletsjere eller store snesamlinger. Der er store forskelle i vandføringen i løbet af året, grundet hastigheden af isens smeltning. 

Glacialmorfologi
Vandløb
Renfe

Renfe Operadora er Spaniens statslige jernbaneselskab. Det står for driften af lokal- og fjerntog i det meste af landet. Selskabet blev dannet i 2005 ved en opdeling af RENFE (Red Nacional de los Ferrocarriles Españoles) i to statslige selskaber, ADIF (Administrador de Infraestructuras Ferroviarias), der står for jernbanernes infrastruktur (f.eks. togskinner, signalanlæg), og Renfe Operadora, der ejer og driver det rullende materiel.

RENFE blev oprettet i 1941, da de spanske jernbaner blev nationaliseret.

Materiel 
 Arco – passagertog med tophastighed på 220km/timen.
 AVE – højhastighedstog med tophastighed på 300km/timen

Divisioner 
Renfe Operador har siden 2006 været organiseret i fire divisioner:
 Dirección General de Servicios Públicos de Cercanías y Media Distancia, som driver forstadslinjerne i Cercanías, højhastighedsforbindelser med AVE på mellemlange afstande samt mellemlange regionalforbindelser.
 Dirección General de Servicios de Larga Distancia, som driver langdistance Intercity- og højhastighedsforbindelser.
 Dirección General de Servicios de Mercancías y Logística, som driver godstogstrafikken.
 Dirección General de Fabricación y Mantenimiento, som står for bygning og vedligeholdelse af det rullende materiel.

Jernbaneselskaber i Spanien
Etableret i 1941
Joseph Stein

Joseph Stein (30. maj 1912 – 24. oktober 2010) var en amerikansk manuskriptforfatter til amerikanske musicals og film. Han blev født i New York City af jødiske forældre der kom fra Polen. Stein voksede op i Bronx og dimitterede i 1935 fra CCNY, med en BS grad, fik så en Master of Social Work fra Columbia University i 1937. Han begyndte sin karriere som en psykiatrisk socialrådgiver fra 1939 til 1945 samtidig med at han skrev i fritiden. Joseph Steiner var kendt for manuskipterne til Spillemand på en tagryg (Fiddler on the Roof) og Zorba, Grækeren

Manuskriptforfattere fra USA
Personer fra New York
Socialrådgivere fra Danmark
Adolf Opálka

Adolf Opálka (4. januar 1915 – 18. juni 1942) var en tjekkoslovakisk officerer (Premierløjtnant) og modstandsmand under 2. Verdenskrig. Han var medlem af den tjekkiske sabotagegruppe ”Out Distance”, en anti-nazistisk modstandsgruppe under 2. verdenskrig. 

Adolf Opálka deltog og ledede Operation Anthropoid den 27. maj 1942, hvis mål var at likvidere den tyske statholder i Tjekkoslovakiet SS-Obergruppenführer Reinhard Heydrich. Heydrich døde den 4. juni 1942 som følge af attentatet. 

Adolf Opálka blev dræbt eller begik selvmord i Skt. Cyril and Methodius Cathedral den 18. juni 1942 sammen med seks andre, som alle deltog i Operation Anthropoid.

Militærfolk
Personer fra Tjekkoslovakiet
Personer myrdet af Nazityskland
Prag
Bernard Berenson

Bernard Berenson (født 26. juni 1865, død 6. oktober 1959) var en amerikansk kunsthistoriker med speciale i renæssancen. Han var en stor figur i oprettelse af markedet for malerier af såkaldte "gamle mestre".

Eksterne henvisninger 

 Bernhardson, Bernhard i Salmonsens Konversationsleksikon

Kunsthistorikere fra USA
Amerikanere i 1800-tallet
Amerikanere i 1900-tallet
Personer fra Vilnius
Fyrstbispedømmet Liège

Fyrstbispedømmet Liège var et rigsumiddelbart fyrstbispedømme i Det Tysk-romerske rige, der lå i det nuværende Belgien og Holland. Det omfattede den største del af de nuværende belgiske provinser Liège og belgisk Limburg og nogle eksklaver.

Fyrstbispedømmet eksisterede mellem 980 og 1795 og var omtrent 8.000 km² stort. Som navnet siger, blev det ledet af en fyrstbiskop, en katolsk biskop som samtidig var verdslig fyrste i en del af sit bispedømme. Sprogene som blev brugt var nederlandsk dialekt og fransk, og dets hovedstad var Liège. Liège var en del af Det Hellige Romerske Rige af Tysk Nation og hørte fra 1500 til den Nederrhinsk-Westfalske Rigskreds og ikke den Burgundiske Rigskreds, som en del af de omliggende områder hørte til.

Historie 
I det 10. århundrede fik biskoppen af Liège sekulær magt over dele af bispedømmet, og i årene som fulgte, blev det stadig udvidet med nye landområder. For eksempel blev det i 1096 udvidet med hertugdømmet Boullion, som blev overdraget til Frankrig i 1678.

Fyrstbispedømmet blev opløst og fordelt i forskellige franske departementer, da det blev erobret af Frankrig i 1795 under Revolutionskrigene.

Byer 
Liéges vigtigste byer (fransk: bonnes villes) var Liège, Beringen, Bilzen, Borgloon, Bree, Châtelet, Ciney, Couvin, Dinant, Fosses-la-Ville, Hamont, Hasselt, Herk-de-Stad, Huy, Maaseik, Peer, Sint-Truiden, Stokkem, Thuin, Tongeren, Verviers, Visé og Waremme. Retten til byen Maastricht var delt mellem fyrstbiskoppen og hertugen af Brabant. Hertugens rolle blev senere overtaget af Nederlandenes generalstater.

Kilder

Eksterne links 

 Kort over Fyrstbispedømmet Liège i 1789 (nordlige del)
 Kort over Fyrstbispedømmet Liège i 1789 (sydlige del) 

Belgiens historie
Nederlandenes historie
Nederlandene i middelalderen
Gejstlige rigsfyrstendømmer
Stater under Det tysk-romerske Rige
Den Nederrhinske-Vestfalske Rigskreds
FK Tjernomorets Odessa

FC Tjernomorets Odessa ( ) er en professionel fodboldklub fra Odessa, Ukraine. Klubben blev etableret i 1936.

Historiske slutplaceringer

Klubfarver

Nuværende trup 
Pr. 15. april 2019.

Referencer

Eksterne henvisninger 
 Officiell 
 Premjer-liha officiell 

Fodboldklubber i Ukraine
Etableret i 1936
Odessa
Chiemgauer Alperne

Chiemgauer Alperne er en bjerggruppe i de Nordlige Kalkalper i Østalperne. Hovedparten ligger i Tyskland i delstaten Bayern og en mindre del i Østrig i delstaterne Tyrol og Salzburg. I den centrale del mellem floderne Prien og Traun syd for Chiemsee ligger de af turister velkendte udsigtsbjerge Kampenwand (1.664 moh.), Geigelstein (1.813 moh.), Hochgern (1.748 moh.), Hochfelln (1.674 moh.) og Rauschberg (1.645 moh.). Hel mod øst i Chiemgauer Alperne, nord for Bad Reichenhall, ligger det markante Hochstaufen (1.771 moh.), som ligeledes er et yndet udsigtsbjerg der med en bjergkam er forbundet med det lidt højere bjerg Zwiesel (1.782 moh.).

Afgrænsning 
I følge Alpenvereinseinteilung der Ostalpen (AVE) grænser Chiemgauer Alperne til foralpeområdet ved Rosenheim via Chiemsee – Traunstein – Teisendorf til Bad Reichenhall – Saalach til Lofer – Strubtal (Loferer Bach) – Waidring – Griesbach – Erpfendorf – Kössener Ache til Kössen – Weißenbach – Walchsee – Durchholzen – Aschentaler Bach – Jennbach – Inn til Rosenheim.

Nabobjergrupper 

Chiemgauer Alperne grænser til disse andre grupper i Alperne:

 Berchtesgaden Alperne (mod øst)
 Loferer og Leoganger Steinberge (mod sydøst)
 Kaisergebirge (mod sydvest)
 Bayerische Voralpen (mod vest)

Mod nord grænser Chiemgauer Alperne til Alpeforlandet.

Toppe 

Den højeste top i Chiemgauer Alperne er Sonntagshorn (1.961 moh.) ved grænsen mellem Bayern og Salzburg syd for Ruhpolding og nord for Unken.

Toppene er hovedsageligt ret bratte, og ikke velegnede for bjergvandring; der er dog to meget brugte klatrebjerge : Kampenwand (1.664 moh.) og Hörndlwand (1.684 moh.). Også på Steinplatte (1.869 moh.), som ligger i den sydlige del af Chiemgauer Alperne ved Dreiländereck mellem Bayern, Tyrol og Salzburg , findes talrige klatreruter. Af bjergbaner findes Hochriesbahn, Kampenwandbahn, Hochfellnbahn, Geigelsteinbahn, Hochplattenbahn samt Rauschberg- og Unternbergbahn. Største Skiområde er Skigebiet Winklmoos-Steinplatte i grænseområdet mellem Bayern og Tyrol.

De højeste toppe i Chiemgauer Alperne over 1.700 m er :

Via Alpina, en grænseoverskridende fjernvandrerute gennem hele Alperne, går også gennem Chiemgauer Alperne.

Referencer

Eksterne henvisninger 

 Touren und Gipfel in den Chiemgauer Alperne auf steinmandl.de
 Geologische Entstehungsgeschichte 
 Wandern und Bergsteigen in den Chiemgauer Alperne

 
Bayerns geografi
Nordlige kalkalper
Mads Lundby Hansen

Mads Lundby Hansen (født 21. september 1969 i Glostrup, død 5. juni 2023 i Herlev) var en dansk økonom, liberal samfundsdebattør og cheføkonom for tænketanken CEPOS.

Uddannelse 
Mads Lundby Hansen blev student fra Bornholms Amtsgymnasium i 1989. Under sin gymnasietid var han sammen med senere kommentator og debattør Jarl Cordua aktiv i Venstres Ungdom på Bornholm. Lundby Hansen var uddannet cand.polit. fra Københavns Universitet i 1996.

Karriere 
Han fik derefter arbejde som økonom i Økonomiministeriets internationale kontor og kom i 1998 til en lignende stilling i Finansministeriets skattepolitiske kontor. Fra 2001 til 2005 var han cheføkonom i Venstre på Christiansborg under Anders Fogh Rasmussens statsministertid. I 2005 skiftede han til den nystiftede borgerlig-liberale tænketank CEPOS, hvor han var en bærende kraft som cheføkonom og vicedirektør frem til sin død i 2023. Endvidere underviste på økonomistudiet på Københavns Universitet i en årrække i 2000'erne. 

Lundby Hansen blev betragtet som en af Danmarks mest indflydelsesrige og fremtrædende økonomer og var bredt anerkendt for sin evne til at formidle økonomiske spørgsmål til offentligheden og præge dagsordenen. Hans mærkesag var en afskaffelse af topskatten, som han argumenterede ivrigt for i mange forskellige sammenhænge. I årene 2012 til 2014 var han ifølge Dagbladet Børsen den mest citerede økonom i de danske medier og i 2021 den mest citerede ekspert i danske medier. I perioden 2017 til 2023 var han medlem af Det Økonomiske Råd. Lundby Hansen blev i 2020 nomineret af avisen Berlingske til Fonsmark-prisen, der gives til borgerlige personligheder som har flyttet dagsordenen.

Død 
Den 5. juni 2023 døde Mads Lundby Hansen efter et længere sygdomsforløb i en alder af 53 år i Herlev. Han efterlod sig en hustru og to børn.

Flere kendte danskere reagerede med hyldest og anerkendelse i forbindelse med Lundby Hansens dødsfald, bl.a. Martin Ågerup, Søren Pape Poulsen, Jakob Engel-Schmidt, Samira Nawa og Pelle Dragsted.

Referencer

Eksterne henvisninger 
CV på cepos.dk

Økonomer fra Danmark
Debattører fra Danmark
Personer i Kraks Blå Bog (afdøde)
Sonntagshorn

Sonntagshorn er med en højde på 1.961 moh. det højeste bjerg i Chiemgauer Alperne, og ligger på grænsen mellem Østrig og Tyskland.

Over toppen af bjerget , der ligger syd-sydøst for Ruhpolding og syd-sydvest for Inzell er den førnævnte grænse også grænse mellem Bayern og Salzburger Land.

Navnet Sonntagshorn har ikke noget med ugedagen Sonntag/Søndag at gøre, men kommer nærmere af ordet Sonnendach soltag.
Den har form som et tag, og har med den ringe hældning meget solskin.

Da bjergets svævebane er åben om vinteren er den et yndet mål for skiture. En forholdsvis bekvem rute har udgangspunkt i den østrigske Heutal. Den nordlige rute på den tyske side fører gennem ubeboede naturlandskaber af en relativ bekvem skovvej, men senere over stejle stenfelter og til langt hen på sommeren, områder med gammel sne.

Bjerge i Alperne
Bayerns geografi
Bjerge i Østrig
Chiemgauer Alperne
Landkreis Traunstein
3. etape af Vuelta a España 2009

Tredje etape af Vuelta a España 2009 blev kørt d. 31. august 2009 og gik fra Zutphen til Venlo. Løbet fortsatte i Holland med nok en flad etape. Lars Boom fra Rabobank, Jesús Rosendo fra Andalucía-Cajasur og Vacansoleils Johnny Hoogerland gik i et tidligt udbrud og havde for det meste en føring på over 10 minutter. Efter 92 km kørte rytterne ind i Tyskland for første gang i løbets historie, med udbruddet 7 minutter og 30 sekunder foran hovedfeltet. Hovedfeltet havde fuld kontrol på rytterne i front, og kørte Boom og Hoogerland ind efter 159 km, mens Rosendo rykkede fra sine to udbrudskammerater lige før de blev indhentet. Spanieren gjorde et ærligt forsøg, men måtte kaste håndklædet i ringen omkring 12 km før mål. Derfra handlede alt om sprinterholdene. Quick Step satte farten op mens Columbia prøvede at sætte sin sprinterkaptajn André Greipel i position. Tilslut viste det sig at være Greipels leadoutman Greg Henderson som trak det længste strå i spurten. Dette var New Zealands anden etapesejr i Vueltaen, den første blev vundet af Paul Jesson i 1980. Dette var Hendersons største sejr på landevejscyklen frem til da.

 Etape: 3
 Dato: 31. august
 Længde: 189,7 km
 Gennemsnitshastighed: 40,50 km/t

Pointspurter

1. spurt (Kellen) 
Efter 104,5 km

2. spurt 
Efter 152,9 km

Mål (Venlo) 
Efter 189,7 km

Resultatliste

Referencer

Eksterne henvisninger 
 Etapeside  på lavuelta.com  
 Etapeside  på lavuelta.com  
 Etapeside  på lavuelta.com  

03. etape af Vuelta a Espana 2009

en:2009 Vuelta a España, Stage 1 to Stage 11#Stage 3
Guldsmed

En guldsmed er ofte en håndværker, men ikke altid, da titlen ikke er beskyttet.  En guldsmed arbejder med ædelmetaller til  smykker. Arbejdet omfatter bl.a. valsning, trådtrækning, filing, lodning, pudsning og støbning af metallet. Guldsmede kan også være juvelérer eller butiksguldsmede, der forhandler smykker.

Guldsmedene har nydt særlige privilegier, da de som købmænd og skippere kunne sidde i byrådene. Guldsmedene dannede laug i større danske købstæder; Kjøbenhavns Guldsmedelaug blev stiftet i 1429. I 1651 blev det påbudt, at guldsmedenes værker skulle stemples, så det let kunne ses, hvem der havde fremstillet dem. Danske guldsmede er underlagt verdens strengeste krav om lødighedsstempling af smykker.

Efter reformen af erhvervsuddannelserne i 1991 er guldsmedeuddannelsen nu et speciale under uddannelsen ædelmetalformgiver. Den forudsætter en læreplads og varer fire år. Skoledelen udbydes af Københavns Tekniske Skole og EUC Lillebælt.
Der er meget få lærepladser, så mange interesserede tager smykkekurser og længere praktikophold hos guldsmede i Danmark eller udlandet..

Kendte guldsmede

Historiske 

 Kalogjera-familien
 Filippo Brunelleschi
 Benvenuto Cellini
 House of Fabergé
 Lorenzo Ghiberti
 Johannes Gutenberg
 George Heriot
 Gaspard van der Heyden
 Paul de Lamerie
 Arnold Lulls
 Jean-Valentin Morel
 Paul Storr
 Adrien Vachette

Moderne
 Lois Betteridge
 Jocelyn Burton
 Andrea Cagnetti – Akelo
 Cartier
 William Claude Harper
 Mary Lee Hu
 Linda MacNeil
 Mazlo
 John Paul Miller (1918–2013)
 Gary Noffke
 Christoph Steidl Porenta

Referencer

Eksterne henvisninger 

 
Stillingsbetegnelser
Columbia Pictures

Columbia Pictures Industries, Inc. (CPII) er et amerikansk filmproduktions- og distributionsselskab etableret i 1919 af brødrene Jack og Harry Cohn og Joe Brandt som Cohn-Brandt-Cohn Film Sales. Columbia Pictures udgør en del af Columbia TriStar Motion Picture Group, ejet af Sony Pictures Entertainment et datterselskab af det japanske Sony. Columbia Pictures er blandt de største filmselskaber i verden.

Den første spillefilm udgivet af Columbia Pictures udkom i august 1922. Navnet Columbia Pictures blev taget i brug i 1924 og blev officielt to år senere. I sine tidlige år var selskabet en mindre aktør i Hollywood, men begyndte at vokse i slutningen af 1920'erne takket være et vellykket samarbejde med instruktøren Frank Capra.

Noter 

Etableret i 1915
Filmselskaber fra USA
Virksomheder i Los Angeles
Ole Lynggaard

Ole Lynggaard (født 1. maj 1936) er en dansk guldsmed, designer og grundlægger af Ole Lynggaard Copenhagen A/S, der er en af Skandinaviens største producenter af eksklusive smykker.

Ole Lynggaard gik i lære som guldsmed i København i 1953 og videreuddannede sig senere på designskolen Schwäbisch Gmünd i Tyskland. Han har desuden arbejdet i Paris og USA, og rejste i 1963 i bl.a.Persien, Indien, Japan og Egypten. I 1963 grundlagde han Ole Lynggaard Copenhagen. 

Begge Ole Lynggaards børn, Søren og Charlotte, indgår i dag i driften af virksomheden.

Eksterne henvisninger 
 Ole Lynggaard Copenhagens hjemmeside

Erhvervsfolk fra Danmark
Guldsmede fra Danmark
Leverandører til Det Kongelige Danske Hof
Regionshospitalet Ringkøbing

Regionshospitalet Ringkøbing er et hospital placeret i Ringkøbing. Det er en del af Hospitalsenheden Vest.

Eksterne henvisninger 
Regionshospitalet Ringkøbings hjemmeside

Hospitaler i Region Midtjylland
Bygninger, konstruktioner og anlæg i Ringkøbing
Lemvig Sundhedshus

Lemvig Sundhedshus er en del af Hospitalsenheden Vest som består af fem hospitaler med adresse i Herning, Holstebro, Lemvig, Ringkøbing og Tarm.
 
Der er én fælles hospitalsledelse og fælles afdelingsledelser på tværs af husene. I alt er der i 2009, 4.200 medarbejdere.

Ekstern henvisning 
 Regionshospitalet Lemvig

Hospitaler i Region Midtjylland
Sundhedshus
James W. Hall (forfatter)

James W. Hall (født 4. juli 1947), oprindelig fra Kentucky, USA, er en amerikansk litteraturprofessor og forfatter, bosiddende anno 2009 ved Blackwater Sound på Key Largo, Florida, USA.

Hall har uddannelser fra Florida Presbyterian College (nu Eckerd College) in 1969, bachelor i litteratur, fra Johns Hopkins University i 1970, kandidat i kreativt forfatterskab og fra University of Utah i 1973, Ph.d. i litteratur.

Siden 1979 har Hall undervist i litteratur og kreativt forfatterskab på Florida International University.

Hall skrev sin første roman, Under Cover of Daylight i 1986

Bibliografi

Romaner 
 Under Cover of Daylight (1987) - I ly af dagen (1989)
 Tropical Freeze (1990) – Tropisk kulde, 1991
 Bones of Coral (1992) – Pest i Paradis, 1992
 Hard Aground (1993) – Fortidens forlis, 1993
 Mean High Tide (1994)
 Gone Wild (1995)
 Buzz Cut (1996)
 Red Sky at Night (1997)
 Body Language (1998)
 Rough Draft (2000)
 Blackwater Sound (2001)
 Off the Chart (2003)
 Forests of the Night (2005)
 Hot Damn
 Off the Chart
 Forests of the Night
 Magic City*Hell’s Bay

Faglitteratur 
 Audiologists Desk Reference*Beginning And Intermediate Algebra
 Beginning And Intermediate Algebra

Ekstern henvisning 
 James W. Halls hjemmeside (engelsk) 

Faglitterære forfattere fra USA
Personer fra Kentucky
Romanforfattere fra USA
Litteraturvidenskabsfolk